ประจำเดือนครั้งก่อนของแฟนมาประมาณสิ้นเดือนของเดือนพฤศจิกายนถึงต้นๆเดือนธันวาคม จากนั้น พสพ กันวันที่ 29 ธันวาคม 2561 หลังจากนั้นได้ให้กินยาคุมฉุกเฉินไปภายใน 24 ชม. ล่าสุดประจำเดือนของแฟนมาเป็นปกติเมื่อวันที่ 4 มกราคม 2561 แต่ช่วงนี้มีอาการ กินเยอะ นอนบ่อย หงุดหงิดง่าย เหมือนจะอาเจียน เลยอยากทราบว่ายังมีโอกาสที่ จะตั้งท้องไหมครับ เครียดมาก
สวัสดีค่ะ narueponการที่มีเพศสัมพันธ์ ถ้ามีการสอดใส่ ถึงแม้ไม่ได้ใช้เวลาที่นาน แต่อาจต้องประเมินว่ามีสารคัดหลั่งจากฝ่ายชาย หรือมีการปนเปื้อนของน้ำอสุจิไปในช่องคลอดหรือไม่ เนื่องจากถ้าเป็นเเค่เพียงสารคัดหลั่งที่ไม่ใช่น้ำอสุจิโดยตรงแต่ก็ยังอาจมีตัวอสุจิปนเล็กน้อยได้ ดังนั้นอาจต้องระวังด้วยค่ะ ซึ่งการที่รับประทานยาคุมกำเนิดฉุกเฉิน (Emergency contraception)ยาคุมฉุกเฉินถือว่าเป็นการป้องกันที่ดีค่ะซึ่งผลข้างเคียงมีหลายอย่างค่ะ เช่น คลื่นไส้ อาเจียน เลือดออกผิดปกติ ตามหลังจากการใช้ยาแต่การที่จะมั่นใจว่าไม่มีการตั้งครรภ์เกิดขึ้น คือ การที่รอบประจำเดือนตามปกติมาค่ะ คือ รอบเดือนที่ลักษณะเลือดที่ออก จำนวนวัน กลิ่น สี ปริมาณเลือดเหมือนเดิมทุกอย่าง ถึงจะมั่นใจจริงๆว่าเป็นประจำเดือน ถ้าใช่จริงโอกาสการตั้งครรภ์จะค่อนข้างต่ำค่ะส่วนอาการที่อธิบาย เรื่องกินบ่อย นอนบ่อย หงุดหงิด อาจเป็นได้หลายอย่างค่ะ อาจไม่เกี่วกับการตั้งครรภ์ อาจเป็นฮอร์โมนแปรปรวนได้บ้าง แต่ถ้ากังวล อาจลองตรวจปัสสาวะเพื่อดูการตั้งครรภ์อีกครั้ง โดยนับจากวันที่มีเพศสัมพันธ์ไปอีก 3-4 สัปดาห์เพื่อเป็นการยืนยันได้ค่ะ